runetrust/blame-folketinget-dk huggingface dataset:
Lone Møller (S), 2005-01-13:
Ministeren glæder sig jo lidt over at kunne mærke genkendelsens glæde.
Jeg må sige, at jeg bliver rystet hver gang, dybt, dybt rystet over, at man fra et regeringsbærende parti kan have en holdning som fru Inger Støjbergs; at påstå, at vi er i gang med en pseudodebat, som vi i hvert fald ikke kan bruge ude i forsamlingshusene, er simpelt hen for groft, når vi kan se, at 100.000 mennesker om året bliver syge af infektioner.
Er der noget, der M040S33983504KAJE.FM.FM Page 3484 Monday, February 14, 2005 12:41 PM kan få gang i debatten ude i forsamlingshusene, skal jeg hilse og sige, er det dem, der bliver syge af at ligge på sygehusene.
Det har alle en eller anden form for kendskab til.
Enten har de selv prøvet det, ellers også har de noget familie, der har prøvet det.
At høre på, at vi ikke bare kan indføre nogle standarder og vupti, næste morgen har vi løst problemet,
Jeg må sige, at jeg er dybt rystet.
Jeg fik ikke svar på noget af det, jeg spurgte om.
Jeg fik nærmest at vide, at det var generende at optage Folketingets tid med sådan noget pjat, for nu havde man iværksat en forkromet kvalitetsmodel, et projekt, som skulle løse alle problemerne.
Jeg skal med det samme sige, at det, at man har fået infektioner af at ligge på sygehus, ikke er et problem, der er kommet under denne her regering.
Det er det også andre steder i Europa.
Det var faktisk en af årsagerne til, at jeg på et tidspunkt, mens Socialdemokratiet havde regeringsmagten, tog fat i det og gjorde noget ved det.
Der kom et valg, så vi kom aldrig videre med det.
Men jeg skal til enhver tid påtage mig det ansvar, jeg har haft ved at sidde herinde i mange år, for at folk bliver dårligere og dårligere.
Men det ændrer ikke ved, at når vi så kan konstatere, at det ikke bliver bedre – tværtimod, det bliver værre – skal vi gøre noget ved problemet der, hvor vi i hvert fald har en mulighed, hvor vi selv har bevilget penge til, at 100 af de ypperste eksperter på området har kunnet udarbejdet nogle standarder, som formentlig ville kunne give nogle forbedringer.
Jeg tror bestemt ikke, at vi, fordi vi får indført nogle standarder, får løst problemet over en nat.
Men vi har et redskab, som jeg mener at vi er forpligtet til som sundhedspolitikere, uanset hvilket parti vi kommer fra, at bruge.
Pengene er der.
De 2 mia. kr., som det koster at have folk liggende ekstra på sygehuse, fordi de bliver syge af at få infektioner, vil rigeligt kunne dække, at vi får gennemført, at man kommer i gang med en implementering af de her standarder, så de kommer ind på rygraden af folk.
Det gør en kvalitetsmodel ikke, vil jeg sige til fru Inger Støjberg.
Den påstand vil jeg vove.
Derfor er det altså handling, der skal til, og ikke en venten til 2006 og ikke en offentliggørelse på tirsdag af, hvor mange infektioner der er på sygehusene.
Det løser ikke problemet.
Inger Støjberg (V), 2005-01-13:
Jeg kan bekræfte, at det er utrolig vigtigt, at hygiejnen er i top på de danske sygehuse.
Jeg vil også gerne bekræfte fru Lene Garsdal i, at infektioner kan opstå på grund af dårlig hygiejne.
Så langt er vi fuldstændig enige.
Der, hvor vandene skilles, er med hensyn til, hvordan vi skal løse problemet.
Vi er alle sammen enige om målet, men vi er meget uenige om, hvordan vi skal løse problemet.
Jeg og Venstre går ind for at løse det i en større helhed, i et stort kvalitetsarbejde, frem for bare lige at tage sådan et lille element ud og sige, at nu tager vi lige hygiejnen, nu sætter vi en standard, vupti, næste morgen er det hele i orden.
Sådan er det altså bare ikke i den virkelige verden.
Lene Garsdal (SF), 2005-01-13:
Fru Inger Støjberg må da medgive mig, at hygiejne har noget med infektioner at gøre.
Vi taler om de 100.000 patienter, som får en sygdom oven i den, som de bliver indlagt for.
Her er hygiejne det afgørende.
Det kan godt være, at alt muligt andet også betyder noget for kvaliteten i sundhedsvæsenet, men lige præcis i forhold til infektioner er det da hygiejnen, der er den altafgørende faktor.
Derfor er det vel en vigtig ting for alle dem, der nu bliver syge.
Inger Støjberg (V), 2005-01-13:
Det her skal ses langt bredere end som så.
Der er sat et kvalitetsarbejde i gang, som skal varetage hele sygehusindlæggelsen, fra man kommer ind, til man går ud ad døren igen.
Der er altså mere end hygiejne i det.
Omkring standarderne: Jo, der er standarder, som man kunne indføre nu, men standarder som de her skal implementeres i arbejdsformen, de skal implementeres i organisationen.
Det er altså ikke noget, som 179 medlemmer bare sidder herinde og vedtager, og vupti, næste morgen fungerer det hele.
Sådan er livet bare ikke.
Lene Garsdal (SF), 2005-01-13:
Der er jo ingen, der siger, og det står slet ikke i det her forslag, at vupti, nu indfører 179 medlemmer et system.
Altså jeg forstår ikke den holdning, fru Inger Støjberg har til standarder.
Standarder er ikke sådan noget venstreorienteret noget, som skal presses ned over hvem som helst.
Inger Støjberg (V), 2005-01-13:
Jeg må sige, at det begynder at tendere noget af en pseudodiskussion.
Jeg tror ikke, at man vil komme ret langt rundtomkring i forsamlingshusene med sådan en diskussion.
Strukturreformen, ja, den kan indeholde alt, men ærlig talt, jeg tror ikke, at det, der lige er lagt op til, er, at vi skal diskutere, hvorvidt 5 regioner nu bedre kan varetage hygiejnestandarderne på sygehusene, end 14 amter kunne det førhen.
Nej, det, vi diskuterer her, er, hvordan vi undgår infektioner.
Det er der igangsat et arbejde om.
Sådan er det bare ikke.
Man indfører ikke bare lige en standard, ved at 179 medlemmer herinde bliver enige om, sådan og sådan skal tingene se ud og så vupti, næste morgen er det i orden.
Det her skal indarbejdes i organisationen, og det skal indarbejdes i hele arbejdsformen.
Så det er ikke så simpelt endda.
Birthe Skaarup (DF), 2005-01-13:
Socialdemokraternes forslag, der pålægger regeringen inden den 1. juli 2005 at fremsætte lovforslag, således at der indføres ensartede regler for hygiejnestandarder, er et forslag, som vi tidligere har debatteret her i Folketinget.
Vi er i Dansk Folkeparti enige i, at hygiejnestandarderne på de danske sygehuse ikke er i top.
Alt, alt for mange mennesker, alt for mange patienter får forlænget deres sygehusophold, fordi de bliver ramt af en sygehusinfektion.
Det er faktisk, som tidligere nævnt, i øjeblikket hver tiende.
Men som vi tidligere har sagt under debatten, er der jo et lignende forslag, som er i gang med at blive implementeret, og det er efter vores vurdering et bedre forslag.
Det ved Socialdemokraterne, og derfor forstår jeg naturligvis ikke, at de endnu en gang fremsætter forslaget, for modellen er jo på vej.
For lige at gå tilbage i tiden så fremsatte Dansk Folkeparti et forslag om indførelse af en smileyordning på de danske sygehuse, og på den baggrund indgik vi et forlig med regeringen om, at der skulle ske et udbud af en kvalitetsmodel.
Der skal også indgå en klinisk kvalitet, patientsikkerhed, medicinering, antallet af reoperationer, håndtering af udstyr og så også rengøringsstandarder, men det handler ikke alt sammen om nullermænd.
Kvalitetsmodellen skal derefter være i gang i år, og alle offentlige sygehuse skal være omfattet af en evaluerings- og akkrediteringsproces i år 2006.
Dansk Folkeparti forventer sig meget af den model.
Vi har ventet på den, men vi forventer os meget af den.
Det behøver selvfølgelig ikke at indebære, at det sundhedsfaglige personale glemmer at vaM040S33983504KAJE.FM.FM Page 3485
Monday, February 14, 2005 12:41 PM ske hænderne grundigt og tit nok, som vi har hørt at de gør, for de har en daglig berøring med mange mennesker.
Men som sagt, jo før disse kvalitetsstandarder kører på skinner jo bedre.
Det hilser vi selvfølgelig velkommen.
Det er ikke blot pæne ord sagt til lejligheden, for vi er i Dansk Folkeparti også ivrige efter at se en nedgang i infektionsoverførte sygdomme og en nedgang i antal sengedage, ligesom mange andre partier her i Folketinget er.
Vi vil i Dansk Folkeparti selvfølgelig hellere bruge pengene på at helbrede patienterne end det modsatte.
Men vi ser frem til, at den kvalitetsudvikling vil give det markante løft, som er nødvendigt, med en landsvirkende kontrol af hygiejnestandarder.
Det skal også ses i relation til de kvalitetsforbedringer, der i øvrigt sker på de offentlige sygehuse.
Line Barfod (EL), 2005-01-13:
Jeg kan godt forstå, at fru Inger Støjberg ikke har lyst til at svare på mit spørgsmål og bekræfte, at så vel Venstres politiske ordfører som beskæftigelsesministeren har sagt, at et væsentligt mål med strukturreformen er mere privatisering.
Nu var det sådan set ministeren, der startede på at tage strukturreformen ind, at det også er en måde at få et andet sygehusvæsen end det, vi har i dag.
Så derfor har det jo en betydning.
Når vi diskuterer, hvad der fremover kommer til at ske med hygiejnen i sundhedsvæsenet, er det jo væsentligt, at man er i gang med at gennemføre den største omlægning af det danske samfund nogen sinde, herunder også at ændre hele det danske sundhedsvæsen grundlæggende.
Jeg går da ud fra, at Venstres ordfører også er klar over, at hygiejnen på sygehusene bliver påvirket af, hvordan hele sundhedsvæsenet er skruet sammen.
Derfor vil jeg bede fru Inger Støjberg om at bekræfte, at Venstres politiske ordfører og beskæftigelsesministeren har sagt, at et væsentligt mål er privatisering.
Det, vi bl.a. har set med den udlicitering, vi har haft af rengøring, er, at det blev en dårligere rengøring.
M040S33983504KAJE.FM.FM Page 3483
Nu synes jeg, at både Venstres ordfører og også ministeren før tager noget let på, hvad det egentlig er der står i forslaget.
Der står ikke i forslaget, at vi, 179 folketingsmedlemmer med vidt forskellig baggrund, skal sætte os ned og så udarbejde, hvordan hygiejnestandarden skal være på de danske sygehuse.
Det er jo altså ikke det, der står i forslaget.
Jeg vil gerne bede fru Inger Støjberg om at bekræfte, at forslaget ikke går ud på, at vi skal sidde og fastsætte standarden, men alene, at der skal være en standard, der skal fastsættes på baggrund af det arbejde, der allerede er lavet, som gør, at den ville kunne træde i kraft, hvis regeringen ellers var interesseret i det.
Ministeren sagde før, at han ikke kunne forstå, hvor jeg skulle have hørt henne, at et formål med strukturreformen skulle være privatisering.
Derfor vil jeg bare høre, om Venstres ordfører kan bekræfte, at Venstres politiske ordfører, hr. Jens Rohde, og også beskæftigelsesministeren har været ude at sige, at for dem er det et væsentligt formål, at man kan få mere privatisering, større enheder med strukturreformen.
Inger Støjberg (V), 2005-01-13:
Nu er det her jo et arbejde, der er igangsat, og det er også et arbejde, der ikke er helt færdiggjort endnu.
Nu siger fru Lone Møller, at det godt kunne være, at hun misforstod mit svar.
Det skulle ikke undre mig om fru Lone Møller havde misforstået mit svar, for der jo også noget, der hedder, at man professionelt gerne vil misforstå et svar.
Så det tror jeg egentlig er tilfældet her.
Men det her er en proces, vi sætter i gang, og jeg tror, at det, at tallene bliver offentliggjort, er med til at videresætte denne her proces, så vi nu alle sammen kommer i gang med det her felt, at man får diskuteret rundtomkring på afdelingerne, og at man ser, hvad det egentlig er, man kan gøre lidt bedre.
Det er jo ikke bare sådan en statisk lille ting, at nu sætter vi nogle hygiejnestandarder ind, og så er det hele vel forvaret.
Nej, det her er en proces.
Det er jo ikke noget, vi herinde, vi 179, bare lige kan beslutte os for, og så er alle problemer løst.
Det her er en proces, og det er det, der er lagt op til.
Lone Møller (S), 2005-01-13:
Der kan der være mange forskellige årsager til det.
Det er derfor, at jeg spørger, om fru Inger Støjberg mener, at man løser problemerne ved blot at oplyse antallet, sådan at man på sygehusene kan stramme sig lidt an.
Jeg hører det næsten, som om fru Inger Støjberg siger, at så må de gøre lidt bedre rent, men det kan være, at jeg har misforstået det.
Jeg fik ikke svar på, hvordan man skulle måle de forskellige processer.
Det må man jo have gjort sig nogle overvejelser om.
Det gjorde ministeren meget ud af, så det går jeg ud fra at fru Inger Støjberg kan fortælle mig.
Er det de 39½ hygiejnesygeplejerske, vi har her i landet, som M040S33983504KAJE.FM.FM Page 3482 Monday, February 14, 2005 12:41 PM hver især skal varetage 500 senge, der skal måle de processer?
Eller hvad har man forestillet sig?
Inger Støjberg (V), 2005-01-13:
Jeg vil gerne slå fast, at hver enkelt tilfælde af infektion er et tilfælde for meget, og det er selvfølgelig antallet af tilfælde, vi gerne vil have nedbragt.
Nu bliver der spurgt, om man som patient vil føle sig mere tryg bare ved, at antallet af infektioner bliver offentliggjort på internettet eller i hvert fald bliver offentliggjort.
Jeg tror ærlig talt, det er sådan, at når man offentliggør tal som de her, så er de med til, at vi alle sammen gør en ekstra indsats.
Jeg er også helt sikker på, at det her er et led i, at man rundtomkring på de forskellige sygehusafdelinger vil gøre en ekstra indsats for at leve op til de hygiejnestandarder, som der selvfølgelig skal leves op til.
Jeg siger ikke, at det her vil løse alle problemer, men jeg er slet ikke i tvivl om, at det her er et led i problemløsningen.
Lone Møller (S), 2005-01-13:
Nu havde jeg desværre ikke mulighed for at spørge ministeren mere, jeg havde brugt mine to spørgsmål.
Jeg hørte, ministeren gjorde meget ud af at fortælle, at man frem for at bruge nogle standarder skulle måle de forskellige processer, man satte i gang.
Derfor vil jeg gerne spørge fru Inger Støjberg: Hvordan skal den måling foregå?
Hvad har man forestillet sig, at man skal kunne komme med af meldinger?
Mener fru Inger Støjberg, at fordi vi offentliggør, hvor mange infektioner der er på de enkelte sygehuse, er vi kommet et skridt videre?
Vil patienterne kunne føle mere tryghed ved, at de kan se, hvor mange der bliver syge på de enkelte sygehuse?
Får vi løst problemerne ved det ifølge fru Inger Støjberg?
Inger Støjberg (V), 2005-01-13:
Jeg er glad for, at Socialdemokraterne endnu en gang rejser problematikken om hygiejnestandarderne på vores sygehuse, for det giver nemlig også mig en mulighed for at fortælle om de igangværende tiltag, der allerede er igangsat.
Det er selvfølgelig fuldstændig uacceptabelt, og derfor er vi også alle sammen enige om, at noget skal der gøres.
Vi er i Venstre dog ikke enige med forslagsstillerne i, at det, der skal gøres, er at vedtage en lov.
Jeg kan egentlig godt forstå, at Socialdemokraterne slår til lyd for lovindgreb.
Det er trods alt altid nemmere at vedtage en lov, for så ser det da i det mindste på overfladen ud til, at man sætter en effektiv stopper for infektionerne på sygehusene.
Men hånden på hjertet så er det altså ikke altid lovgivning, der er løsningen.
Der skal andre indsatser til, og det er det, vi er i gang med nu.
F.eks. er man jo i fuld gang med at etablere en dansk model for kvalitetsudvikling i sundhedsvæsenet, og regeringen og sygehusejerne har i november underskrevet en aftale om etablering af modellens organisation.
Derudover offentliggør, som vi hørte ministeren sige lige før, Sundhedsstyrelsen allerede nu her i løbet af meget kort tid, faktisk allerede i næste uge, tallene for sygehusenes infektioner, og det giver et godt overblik over de forskelligheder, der eventuelt kunne være i hygiejnen sygehusene imellem.
I Venstre kan vi derfor ikke støtte forslaget, men vi er dog fuldstændig enige i, at det her område er problemfyldt, og at det selvfølgelig ikke er acceptabelt, at patienterne får en infektion, når de er indlagt på sygehuse.
Det er selvfølgelig også derfor, at der er iværksat tiltag allerede nu, men ny lovgivning er altså bare ikke løsningen.
Lene Garsdal (SF), 2005-01-13:
Selv om man har et samlet ansvar, så har man jo også et ansvar for hygiejnen på sin afdeling.
Der er vel ikke nogen modsætning i det.
Vi ved, at der er de der op til 100.000, der bliver syge, og jeg begriber ikke, hvorfor man ikke kan starte med at sikre, at i hvert fald det undgås.
Så ville man have det på plads, inden man gik i gang med de andre ting.
Jeg forstår ikke, hvorfor man ikke kan det?
Det er jo ikke sådan, at jeg stiller mig op her og siger, hvor jeg synes, det er dejligt, at der er 100.000 patienter, der får en tilstødende infektion af hygiejnemæssige årsager på landets sygehuse.
Det siger jeg jo ikke.
Jeg siger, at det skal vi gøre noget ved, for vi står i den grad vagt om, at vi skal have kvalitet i dansk sygehusvæsen.
Det handler om mange ting.
Det handler om, at vi sørger for at have afdelinger, der er specialiserede i de operationer, de udfører, sådan at vi undgår den situation, at det er årets begivenhed, at der kommer en patient med en given diagnose.
Det handler om, at vi har sikre rutiner omkring medicinering, at vi har ordentlig hygiejne og en lang række ting.
Det er der, vi nu, i øvrigt med et opspil fra den tidligere regering, og det vil jeg da gerne give den tidligere regering kredit for, udvikler en dansk kvalitetsmodel efter aftale med sygehusejerne.
Det er at ryste hele den konstruktion pludselig at ty til detaillovgivning om et enkelt element.
Det er det, regeringen ikke vil medvirke til.
Vi tror på, at vores vej til at få gjort noget ved det her hygiejneproblem, for det er vi jo enige om at det skal vi gøre noget ved, er en bedre vej.
Inger Støjberg (V), 2005-01-13:
Nu vil jeg lige godt allerførst sige, at jeg har utrolig svært ved lige at se, hvordan vi skal tage debatten om strukturreformen og privatiseringen her, når vi nu snakker hygiejnestandarder rundtomkring på sygehusafdelinger.
Det er næsten formanden, der skal afgøre, om vi også skal behandle det.
Men om standarderne vil jeg godt sige: Det, der er tilfældet nu, er jo, at vi har sat et stort kvalitetsforbedringsarbejde i gang.
Vi tager ikke bare det der lillebitte afsnit, der hedder hygiejne på sygehusene.
Det her er et stort forkromet projekt, som skal gøre, at vi får et endnu bedre sygehusvæsen, end vi har haft hidtil.
Så der er jo meget mere i det her end bare hygiejnestandarderne.
Det er fuldstændig korrekt, at der nu findes hygiejnestandarder, som man kunne iværksætte, men det er bare ikke løsningen på problemet.
Lone Møller (S), 2005-01-13:
Fru Birthe Skaarup siger, at Dansk Folkeparti er enig i, at hygiejnestandarderne ikke er i top på de danske sygehuse eller i sundhedsvæsenet generelt – nu snakker vi jo som sådan kun om sygehuse; der er jo andre områder, som vi måske også kunne gå ind på, men lad nu det ligge – og derfor skal der gøres noget.
Så siger fru Birthe Skaarup, at der er et lignende forslag på vej, men at det bare er bedre.
Jeg vil gerne spørge, om fru Birthe Skaarup kunne løfte bare en flig af, hvad det forslag går ud på.
Det, der jo i hvert fald ligger på nuværende tidspunkt, er en kvalitetsmodel, som omhandler mange andre ting, men så vidt jeg er orienteret, er det eneste, der ligger i den model om hygiejnestandarderne, at de skal offentliggøres på nettet.
Jeg vil være meget glad for at få at vide: Hvad er det, der er bedre ved det lignende forslag?
Jeg kender det ikke.
Birthe Skaarup (DF), 2005-01-13:
Det er jo det, der lige er omtalt, hvor vi mener, at der kommer flere elementer ind, som skal måles, at det ikke alene er det, der er indeholdt i kvalitetsstandarderne.
Lone Møller (S), 2005-01-13:
Det er ikke for at være perfid, men jeg forstår det simpelt hen ikke.
Mener fru Birthe Skaarup, at hvis vi nu får nogle bedre muligheder for at håndtere medicinområdet, vil det smitte af på hygiejnen, som vil blive forbedret?
Og så mit sidste spørgsmål: Har fru Birthe Skaarup fuldstændig opgivet sit eget forslag?
Fru Birthe Skaarup vil vel godt medgive, at fru Birthe Skaarup har nøglen til, at det kunne ske hurtigt, hvis det var det, fru Birthe Skaarup ønskede, i og med at der er givet tilsagn om at støtte fru Birthe Skaarups forslag?
Birgitte Møller (RV), 2005-01-13:
Da jeg sad og forberedte min tale om dette beslutningsforslag, slog det mig, at det eneste, der ville være nyt i dag, nok var den radikale ordfører.
Det er fjerde gang, forslaget bliver fremsat, og det kan godt være, at den radikale ordfører er ny, men vores holdning er den samme, som den har været tidligere.
Det er et meget alvorligt problem, at hver tiende patient, der er indlagt på et sygehus, får en infektion med sig derfra.
Problemet er ikke blevet mindre med årene, derfor er det godt, at Socialdemokraterne samling efter samling bliver ved med at fremsætte dette forslag, og ligesom de tidligere gange kan vi støtte det.
Lene Garsdal (SF), 2005-01-13:
Det er tredje gang, vi behandler forslaget.
Vi har støttet det de andre gange, og det gør vi naturligvis også nu.
Vi beklager meget, at det har været nødvendigt at genfremsætte det forslag så mange gange.
Det er jo naturligvis, fordi problemerne, som vi allerede har hørt, ikke er løst.
Vi har talt en del om de hygiejnestandarder, som ligger klar til brug i et samarbejde mellem Serum Instituttet og Dansk Standard, og vi synes, at de skal i brug hellere i dag end i morgen.
Men det har jo desværre lange udsigter, så vidt vi fornemmer.
Man vil afvente den danske kvalitetsmodel, som vi endnu ikke har fået nogen sikkerhed for vil løse infektionsproblemet.
Vi bliver jo hele tiden klogere.
Mens det her forslag har været behandlet, ved vi, at der er flere og flere patienter, der bliver syge.
I denne uge har vi modtaget en rapport fra Videnskabsministeriet, en rapport, der hedder noget med fremsyn om hygiejne, hvori vi kan læse, at infektioner pådraget under sygehusophold koster det danske samfund mere end en milliard kroner om året, og at der i alarmerende grad ses resistens hos en række mikroorganismer over for antibiotika.
Og derfor er det jo mere end nogen sinde nødvendigt at gøre noget ved det.
Så set fra SF's synspunkt haster det virkelig med at få gjort noget ved det her, og det er helt ubegribeligt, at ministeren fortsat vil vente og ikke vil anerkende, at det her er et alvorligt og et hastende problem, som vi virkelig ikke kan være bekendt at vente med.
Som sagt vil SF støtte forslaget, og vi håber, at der snart sker fremskridt for patienterne på de danske sygehuse, så de ikke skal udsættes for infektioner.
Knud Erik Kirkegaard (KF), 2005-01-13:
Jeg forstår ikke rigtig fru Lone Møllers indledende bemærkninger til sit spørgsmål, hvor fru Lone Møller påstod, at forslaget her ikke handlede om at vaske hænder, og så føjede til, at jo, det gør det også.
Altså der var et eller andet i logikken, der bristede.
Men fru Lone Møller har fuldstændig ret i, at der er et reelt problem med hygiejnestandarden på de danske sygehuse.
Det er fru Lone Møller optaget af at få løst, det er vi optaget af at få løst.
Vi er ikke enige om midlerne.
Vi tror mere på det forslag, som ministeren har beskrevet, end vi tror på fru Lone Møllers forslag, og det er årsagen til, at vi må afvise forslaget.
Lone Møller (S), 2005-01-13:
Jeg vil gerne lige orientere om – hvis hr. Knud Erik Kirkegaard ikke skulle have læst forslaget – at der intet sted i forslaget står noget om, at det handler om at vaske sine hænder.
Det gør det også, men det er en del af hygiejnen.
Det er hverken det at vaske sine hænder, eller om der ligger nullermænd under sengene, der er bestemmende for hygiejnen, der er mange andre ting.
Det var mere til orientering.
Så vil jeg gerne bede hr. Knud Erik Kirkegaard om at bekræfte, når nu han gjorde så meM040S33983504KAJE.FM.FM Page 3488
Monday, February 14, 2005 12:41 PM get ud af, at det her var en genfremsættelse, ja, en genfremsættelse af en genfremsættelse, at stigningen i antallet af folk, der bliver syge af at ligge på sygehusene, er stor, og at det måske er årsagen til, at man genfremsætter et forslag, når man kan se, at problemet ikke bliver mindre, men større.
Knud Erik Kirkegaard (KF), 2005-01-13:
Det er fremgået tydeligt, både af mit indlæg og i øvrigt også af den diskussion, vi har haft hidtil nu, at vi alle er vældig optagede af at få løst hygiejneproblemet.
Lone Møller (S), 2005-01-13:
Jeg vil gerne spørge hr. Knud Erik Kirkegaard, om Det Konservative Folkepartis politik er, at hvis ikke man kan løse alle problemer på en gang, så skal man ikke gøre noget.
Skal jeg forstå det sådan, at kan man ikke løse alle problemerne, så skal man ikke løse nogen?